ഒ.ടി.ടി പ്ലാറ്റ് ഫോമുകള് ദേശവിരുദ്ധം, നിയന്ത്രണം ആവശ്യമെന്ന് മോഹന് ഭാഗവത് ഒടിടി പ്ലാറ്റ് ഫോമുകള്, മയക്കുമരുന്ന് വ്യാപാരം, ബിറ്റ് കൊയിന് എന്നിവയ്ക്കെതിരെ ആര്എസ്എസ് തലവന് മോഹന് ഭാഗവത്. ഇവയെല്ലാം ദേശവിരുദ്ധ പ്രവര്ത്തനങ്ങള്ക്ക് ധനസഹായം നല്കുന്നുണ്ടെന്നും ഇത്തരം എല്ലാ പ്രവര്ത്തനങ്ങളും നിയന്ത്രിക്കണമെന്നും മോഹന് ഭാഗവത് പറഞ്ഞു. ബിറ്റ് കൊയിന് പോലുള്ള രഹസ്യ കറന്സി സമ്ബദ്വ്യവസ്ഥയെ അസ്ഥിരപ്പെടുത്തുമെന്ന് മഹാരാഷ്ട്രയിലെ നാഗ്പൂരില് ഒരു ദസറ പരിപാടിയില് സംസാരിക്കവെ മോഹന് ഭാഗവത് പറഞ്ഞു. ഇത്തരം നിക്ഷിപ്ത ആഗോള താത്പര്യങ്ങള് രാജ്യത്തിന്റെ പുരോഗതിയെ തടയുകയാണെന്നും മോഹന് ഭാഗവത് അവകാശപ്പെട്ടു. ഒടിടി പ്ലാറ്റ് ഫോമുകളില് കാണിക്കുന്ന ഉള്ളടക്കത്തിന് ഒരു നിയന്ത്രണവുമില്ല. എല്ലാത്തരം ചിത്രങ്ങളും കാണിക്കുന്നു, പക്ഷേ അത് എങ്ങനെ നിയന്ത്രിക്കാം? കൊറോണ വൈറസിന് ശേഷം ഇപ്പോള് കുട്ടികള്ക്ക് പോലും മൊബൈല് ഫോണുകള് ഉണ്ട്. കുട്ടികള് ഇപ്പോള് അവയ്ക്ക് അടിമയാണ്, അതില് അവര് എന്താണ് കാണുന്നതെന്ന് ആര്ക്കറിയാം, മോഹന് ഭാഗവത് പറഞ്ഞു. എല്ലാത്തരം മയക്കുമരുന്നുകളും രാജ്യത്ത് വരുന്നു. ആളുകള് ലഹരിമരുന്നിന് അടിമയാകുന്നു. ഇത് എങ്ങനെ നിര്ത്താം? എനിക്കറിയില്ല. ആളുകള് ഭയപ്പെടുന്നു. കൂടാതെ ഈ ബിസിനസുകളില് നിന്നുള്ള പണമെല്ലാം, അത് എവിടെ പോകുമെന്ന് എല്ലാവര്ക്കും അറിയാം. അത്തരം ബിസിനസുകളില് നിന്നുള്ള പണം ചില വിദേശ രാജ്യങ്ങള് ദേശവിരുദ്ധ പ്രവര്ത്തനങ്ങള്ക്ക് ഉപയോഗിക്കുന്നു, മോഹന് ഭാഗവത് പറഞ്ഞു.